|  |  |
| --- | --- |
| **Hyundai Holding Hungary Kereskedelmi Kft.** 1186. Budapest, Cziffra György út 15.[*www.hyundai.hu*](http://www.hyundai.hu) | További információ: **Oláh Viktória****Telefon: +36 1 887 5722,** **FAX: +36 1 887-5702***olah.viktoria@hyundai.hu* |

A Hyundai Motor minden idők legjobb első féléves eredményét érte el Európában

* Új rekord az év első hat hónapjában: 261 586 db eladott gépkocsi
* A piaci átlagot meghaladó 10,2 százalékos növekedés 2015-höz képest
* Európa legfiatalabb modellválasztéka segít fenntartani a lendületet

2016. július 18

Minden eddiginél többen választották a Hyundai típusait 2016 első félévében, derül ki az európai autóipari szervezet, az ACEA által közzétett adatokból. A Hyundai **10,2 százalékkal növelte eladásait** az előző év azonos időszakához képest, ami új rekordot: 261 586 darab eladott autót eredményezett, miközben a piac összességében csupán 9,1 százalékkal nőtt.

Június hónapban a Hyundai Motor 12,7 százalékos növekedést könyvelhetett el 2015 hatodik hónapjához képest; ugyanezen időszakban a piac átlagosan 6,5 százalékot erősödött, ami azt jelenti, hogy a márka folyamatosan növeli lendületét az európai piacon.

A Hyundai modellek **80 százaléka megújult** vagy teljesen lecserélődött 2015 során, így a vállalat ma az európai autópiac legfiatalabb modellkínálatával rendelkezik. Ez a megújulási stratégia is támogatta az értékesítési darabszámok idei, számottevő emelkedését: a Hyundai minden kategóriában, a személyautóktól a crossovereken át a szabadidőjárművekig elismerésre méltóan teljesített.

Legutóbb a vadonatúj Tucson család kínálata gyarapodott új motor- és sebességváltó opciókkal, míg a Santa Fe és Grand Santa Fe modellek friss dizájnnal, továbbfejlesztett biztonsággal és modern technológiákkal erősítették a Hyundai szabadidőjármű-kínálatát.

2016 második félévében ismét egy új modell teszi még szélesebb körben vonzóvá a Hyundai márkát az európai vásárlók előtt: ősszel érkezik a piacra a vadonatúj IONIQ modell. A világ első olyan gépkocsijaként, amely három különböző, részben vagy teljesen elektromos hajtásláncot kínál, az IONIQ a várakozások szerint új ügyfelek számára teszi majd érdekessé a Hyundai márkát.

„Folyamatosan bővülő modellkínálatunk minden eddiginél több ügyfelet vonz a Hyundai márkához, ami a fenntartható fejlődés lehetőségét nyitja meg előttünk.” - mondta Thomas A. Schmid, a Hyundai Motor Europe ügyvezető igazgatója. „A vadonatúj IONIQ friss alternatívát kínál azon ügyfelek számára, akik korábban talán nem számoltak a Hyundai márkával, így közelebb juttatva bennünket azon célunk megvalósításához, hogy az első számú ázsiai gyártóvá váljunk Európában.”

- vége -

**Hyundai Motor Europe**

A Hyundai Motor Europe 2015-ben összesen 470 130 darab gépkocsit helyezett forgalomba, 10,9 százalékkal többet, mint 2014-ben. Ezalatt a modellpaletta 80 százalékba teljesen megújult, a piac legfiatalabb kínálatát létrehozván. A Hyundai által a térségben értékesített gépjárművek csaknem 95 százalékát Európában, az európai ügyfelek elvárásai és igényei szerint tervezik, fejlesztik és tesztelik, 90 százalékukat pedig Európában is gyártják, a vállalat Cseh Köztársaságban, illetve Törökországban működő üzemeiben, amelyek együttesen 500 000 darabos éves kapacitással bírnak. A Hyundai modelljei 31 európai országban, összesen 2500 értékesítési ponton vásárolhatók meg.

A Hyundai minden, Európában értékesített gépjárművéhez egyedülálló garanciális szolgáltatást biztosít. Ez a kilométer-korlátozás nélküli, ötéves gyártói garancia mellett öt éven át érvényes asszisztencia szolgáltatást, valamint öt éven át igénybe vehető átvizsgálást tartalmaz.

A Hyundai Motor Europe-pal és termékeivel kapcsolatos, részletes információk megtalálhatók a
[www.hyundai.com/eu](http://www.hyundai.com/eu) weboldalon.

Kövesse a Hyundai Motor Europe-ot a Twitteren: [@HyundaiEurope](https://twitter.com/hyundaieurope) és az Instagramon: [@HyundaiEurope](https://instagram.com/hyundaieurope/).